PRIENŲ RAJONO SAVIVALDYBĖS administracijos

statybos ir ekonominės plėtros skyrius

Biudžetinė įstaiga, Laisvės a. 12, LT-59126 Prienai,

tel. +370 319 61 120, el. p. statyba@prienai.lt.

Duomenys kaupiami ir saugomi Juridinių asmenų registre, kodas 288742590

___________________________________________________________________________________________________________

Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS 2024 METŲ KELIŲ PRIEŽIŪROS IR PLĖTROS PROGRAMOS FINANSAVIMO LĖŠOMIS FINANSUOJAMŲ SAVIVALDYBĖS AR VIEŠŲJŲ ĮSTAIGŲ, KURIŲ DALININKĖ YRA SAVIVALDYBĖ, SAVIVALDYBĖS ĮMONIŲ VALDOMŲ VIETINĖS REIKŠMĖS KELIŲ OBJEKTŲ SĄRAŠO PATVIRTINIMO“ PROJEKTO AIŠKINAMASIS RAŠTAS

Sprendimo projekto tikslai:

Šiuo sprendimo projektu siekiama patvirtinti Prienų rajono savivaldybės 2024 metų Kelių priežiūros ir plėtros programos finansavimo lėšomis finansuojamų savivaldybės ar viešųjų įstaigų, kurių dalininkė yra savivaldybė, savivaldybės įmonių valdomų vietinės reikšmės kelių objektų sąrašą.

Uždaviniai:

Patvirtinus Prienų rajono savivaldybės 2024 metų Kelių priežiūros ir plėtros programos finansavimo lėšomis finansuojamų savivaldybės ar viešųjų įstaigų, kurių dalininkė yra savivaldybė, savivaldybės įmonių valdomų vietinės reikšmės kelių objektų sąrašą (toliau – Kelių priežiūros ir plėtros programos objektų sąrašas), bus tęsiami ir naujai pradedami įgyvendinti sąraše numatyti projektai. Šiam tikslui bus naudojamos Lietuvos automobilių kelių direkcijos lėšos.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 32 punktu ir atsižvelgiant į akcinės bendrovės Lietuvos automobilių kelių direkcijos generalinio direktoriaus 2024 m. sausio 31 d. įsakymą Nr. VE-21 „Dėl Kelių priežiūros ir plėtros programos finansavimo lėšų savivaldybių institucijų valdomiems vietinės reikšmės keliams paskirstymo 2024 metais“, Prienų rajono savivaldybės tarybos 2022 m. kovo 24 d. sprendimu Nr. T3-91 patvirtintą Kelių priežiūros ir plėtros programos finansavimo lėšų paskirstymo ir naudojimo Prienų rajono savivaldybės susisiekimo infrastruktūros objektams finansuoti tvarkos aprašą, Prienų rajono savivaldybės tarybos 2023 m. balandžio 13 d. sprendimą Nr. T3-97 „Dėl Prienų rajono savivaldybės vietinės reikšmės kelių ir gatvių sąrašo patvirtinimo“ ir į Prienų rajono savivaldybės tarybos 2024 m. vasario 29 d. sprendimą Nr. T3-56 „Dėl Prienų rajono savivaldybės susisiekimo komunikacijų objektų, kuriuose atliekami statybos darbai, prioritetinių trejų metų sąrašų patvirtinimo“.

Laukiami rezultatai:

Prienų rajono savivaldybės tarybai priėmus sprendimą bus tęsiami ir naujai pradedami įgyvendinti sąraše numatyti projektai, atliekami numatyti paprastojo remonto darbai, vykdoma vietinės reikšmės kelių bei gatvių priežiūra ir teisinė registracija.

Lėšų poreikis ir šaltiniai:

Kelių priežiūros ir plėtros programos objektų sąraše numatytiems objektams įgyvendinti, objektų priežiūrai vykdyti ir paslaugoms teikti bus naudojamos Kelių priežiūros ir plėtros programos finansavimo lėšos. Darbai ar paslaugos, kurie yra būtini objektui užbaigti ir už kuriuos negalima sumokėti Kelių priežiūros ir plėtros programos finansavimo lėšomis, bus finansuojami iš Prienų rajono savivaldybės biudžeto.

Kiti sprendimui priimti reikalingi pagrindimai, skaičiavimai ar paaiškinimai:

Kapitalui formuoti skirta 1 000 000 Eur, einamiesiems tikslams 798 800 Eur.

Vadovaujantis Kelių priežiūros ir plėtros programos finansavimo lėšų naudojimo tvarkos aprašu, patvirtintu Lietuvos Respublikos Vyriausybės 2005 m. balandžio 21 d. nutarimu Nr. 447, ir Kelių priežiūros ir plėtros programos finansavimo lėšų paskirstymo ir naudojimo Prienų rajono savivaldybės susisiekimo infrastruktūros objektams finansuoti tvarkos aprašu (V skyriaus nuostatomis), patvirtintu Prienų rajono savivaldybės tarybos 2022 m. kovo 24 d. sprendimu Nr. T3-91, siūloma patvirtinti 2024 m. Kelių priežiūros ir plėtros programos objektų sąrašą. Lėšos paskirstytos pagal Prienų rajono savivaldybės tarybos 2015 m. lapkričio 26 d. sprendimu Nr. T3-242 patvirtintus Prienų rajono vietinės reikšmės viešųjų ir vidaus kelių schemos – specialiojo plano sprendinius, Prienų rajono savivaldybės tarybos 2023 m. balandžio 13 d. sprendime Nr. T3-97 „Dėl Prienų rajono savivaldybės vietinės reikšmės kelių ir gatvių sąrašo patvirtinimo“ nurodytus kelių ir gatvių ilgius bei seniūnijose gyvenamąją vietą deklaravusių gyventojų skaičių.

Kapitalui formuoti numatyta ne mažiau kaip 50 procentų, o saugiam eismui užtikrinti ir darnaus judumo priemonėms įdiegti ne mažiau kaip 10 procentų visų Kelių priežiūros ir plėtros programos lėšų.

Lyginamasis variantas:

Nepridedamas.

Skyriaus vedėjas	Tomas Žvirblys